Kenyon Martin Jr.
Kenjonas Li Martinas jaunesnysis (angl. Kenyon Lee Martin Jr., g. 2001 m. sausio 6 d.) – JAV krepšininkas, žaidžiantis NBA lygoje besivaržančioje Filadelfijos „76ers“ komandoje. 2020 m. lapkričio 18 d. Martiną 2020 m. NBA naujokų biržoje 52-uoju šaukimu pasirinko Sakramento „Kings“. 2020 m. lapkričio 25 d. jis buvo iškeistas į Hiustono „Rockets“ mainais už pinigines išmokas ir būsimą antrojo rato šaukimą. Kenjonas Martinas lapkričio 30 d. pasirašė ketverių metų sutartį su „Rockets“. 2023 m. liepos 8 d. Hiustono ekipa iškeitė Martiną į Los Andželo „Clippers“ už du būsimus antrojo rato šaukimus. 2023 m. lapkričio 1 d. krepšininkas išmainytas į Filadelfijos „76ers“. Martinas jaunesnysis yra Kenjono Martino, kuris 2000 m. NBA naujokų biržoje buvo pašauktas pirmuoju numeriu ir NBA žaidė 15 metų, sūnus.